### Beslutningstema

I denne sag træffes beslutning om anlægsbevilling og frigivelse af rådighedsbeløb fra dagtilbudsområdets renoveringspulje i forbindelse med etablering af børnehavepladser på [adresse].

### Historik

Kommunalbestyrelsen godkendte den 28. januar 2025 anlægsbevilling og frigivelse af rådighedsbeløb til etablering af småbørnspladser i daginstitutionen [adresse] samt etablering af børnehavepladser til de ældste børnehavebørn på [adresse]. Der blev frigivet 1,145 mio. kr. til denne sag.

### Sagsfremstilling

Flytningen af de ældste børnehavebørn til Bredebro Skole indebærer, at der frigives plads til børnene i skolens nuværende afdeling for skolefritidsordningen. Skolefritidsordningen placeres i det nuværende musiklokale, som flyttes til andre lokaler på skolen.

Dette forudsætter økonomiske midler til nødvendige ombygninger for at kunne frigive plads til børnehavegruppen i skolens lokaler. I vedhæftede overslagsbudget er beregnet omkostninger i forbindelse med de nødvendige ombygninger.

### Økonomi

Budget for omkostninger til nødvendige ombygninger på [adresse] er beregnet til i alt 1,1 mio. kr.

Udgiften kan afholdes via anlægspuljen "Renoveringspuljen for dagtilbud 2024-2025", hvor der i alt er afsat 5,116 mio. kr. med et nuværende restbeløb på 2,267 mio. kr.

### Indstilling Fagchefen for Skole og Dagtilbud indstiller,

at der gives en anlægsbevilling og frigivelse af rådighedsbeløb på 1,1 mio. kr. til nødvendige ombygninger for at frigive plads til  etablering af børnehavepladser på [adresse],

at projektet finansieres af det afsatte rådighedsbeløb fra "Renoveringspulje dagtilbud 2024-2025", og

at indstillingen videresendes til Økonomiudvalget og Kommunalbestyrelsen.

**Beslutningen fra Børn- og Skoleudvalget, den 4. marts 2025, pkt. 3:**

Indstillingen anbefales.

**Beslutning fra Økonomiudvalget, den 19. marts 2025, pkt. 17:**

Indstillingen anbefales.

Casper Jakobsen deltog ikke i mødet.

### Beslutning

Indstillingen godkendt.